H csoport

#### **1. Mi a különbség a soft off és a stand by állapotok között?**

A soft off a számítógép logikailag kikapcsolt állapota, ilyenkor csak az alaplap néhány áramköre marad aktív állapotban. A stand by készenléti állapotban a PC nagy energiafogyasztó részegységei kerülnek kikapcsolásra anélkül, hogy a rendszermemória tartalma elveszne. Emiatt a számítógépet az ismételt használat előtt nem kell újraindítani. Ebben az üzemmódban kikapcsol a monitor, leáll a merevlemezek motorja, csökken az órajel, leállnak a ventilátorok (a tápegység kivételével).

#### **2. Miben különbözik a hub és a bridge architektúrájú chipset? Mit jelent az északi híd betolása a processzorba és miért került erre sor? Milyen vezérléseket tartalmaz a PCH?**

- A korábban a monitorvezérlő és 2D, 3D gyorsítókártyák által végzett feladatokat egy grafikus processzor végzi, melyet a GMCH-ba (Graphics and Memory Controller Hub) integrálták

- Az FWH hub egyrészt a Flash-memóriában tárolt BIOS kezelését biztosítja, másrészt egy fizikai véletlen számgenerátort tartalmaz, amely például titkosításra (rejtjelezés) hasznosítható

- Az AC97 CODEC interfész egy olcsóbb lehetőséget kínál a hangkártya és a modem helyett. Ezen keresztül kapcsolódhat az alaplaphoz az AMR (Audio Modem Riser) kártya, amely lényegében csak a telefonvonal kezeléséhez szükséges áramköröket tartalmazza. Természetesen ekkor a hangkártya társprocesszora által végzett feladatokat a CPU-nak kell átvállalnia

- A 810-es áramkörkészlet nem támogatja már az ISA buszt, így az ISA-PCI bridgeáramkörök megtakaríthatók. Ennek viszont az az ára, hogy a 810-es áramkörkészlettel ellátott alaplapokat tartalmazó PC konfigurációban az ISA eszközök már nem alkalmazhatók

A 2000-es évek végére a PC teljesítményének növelésében a processzor és a memória, és grafikus alrendszer vezérlése közötti adatátviteli csatorna kapacitása jelentette a szűk keresztmetszet. A megoldást erre a chipset memória, grafikus és sin vezérlő áramköreinek a processzorba való integrálása jelentette.

PCH vezérlések: PCIe ROOT, PCI Bridge, USB Host Controller, LAN vezérlő (Gbit Ethernet) , Audio alrendszer, SATA (SAS, RAID stb.) csatolók, IEEE 1394 vezérlő, Real-time óra, CMOS, Megszakítás vezérlő

#### **3. Miért jött létre a PC-ben a grafikus busz? Mi az AGP? Milyen rendszerelemeket kapcsol össze a PCIe x16?**

Az 1990-es évek második felében a nagyfelbontású monitorok, a 3D grafika (különösen a folyamatos mozgóképeket előállító, egyre inkább fotorealisztikushoz közelítő képet generáló játékprogramok) miatt a monitoron megjelenített kép felépítéséhez évről-évre egyre több adatot kellett továbbítani az I/O buszon a monitorvezérlő kártyához.

Az Intel a Pentium II processzorcsaládhoz vezette be a gyorsított grafikus portra vonatkozó sínszabványt, az AGP-t (AGP = Accelerated Graphics Port), amely a PCI sin protokollt jórészt változatlanul felhasználva, közvetlen (pont-pont), nagy teljesítményű adatátviteli kapcsolatot létesített a processzor, a rendszermemória (Front-Side Bus) és a monitorvezérlő kártya között.

A PC grafikus sínrendszere PCIex16 összeköttetéssel kezdetben az alaplapi vezérlő áramkörkészlet (chipset) északi hidját (GMCH) kötötte össze a grafikus kártyával, majd a Nehalem mikroarchitektúrától a grafikus sín közvetlenül a processzort (és a processzorba integrált memóriavezérlőt) kapcsolja össze a grafikus kártyával.

#### **4. Mi az ATAPI? Mit jelent a PATA és SATA? Milyen tulajdonságai vannak a SATA csatolónak? Adja meg az egyes SATA verziók sávszélességét! Mi az eSATA?**

Kibővített IDE hozzáférési parancskészlettel (ATAPI = AT Attachment Packe Interface) lehetséges CD-ROM és mágnesszalag csatlakoztatása is.

PATA: Parallel ATA, SATA: Serial ATA

csökkentett vezetékszámú kábel ; külön pont-pont kapcsolat minden meghajtóval (nincs buszmegosztás); gyorsabb adatátvitel (az első verzióban 150 MB/s, majd V2 300, V3 600MB/s) ; alacsonyabb amplitúdójú jelek (250 mV, 5 V-tal szemben); hibaellenőrzés és hibajavítás képessége (32 bites CRC-kód alkalmazásával); eszköz csatlakoztatása/eltávolítása a gép bekapcsolt állapotában is (Hot

swapping); NCQ (Nativ Command Queuing) optimálizálja a lemez hozzáférések sorrendjét

minimalizálva a lemez olvasófejének mozgását

SATA V1.0 1.5 Gbit/s (2003)  ; SATA V2.0 3 Gbit/s (2005) ; SATA V3.0 6 Gbit/s (2008) ; SATA V3.2 (SATA Express = PCIe sín SATA szoftver protokollal) 8 Gbit/s-16 Gbit/s (2012)

Külső SATA (eSATA = External SATA) alkalmazásához 2004-ben szabványosították a külső tárolók különböző kábeleit, a csatlakozókat, a jelszinteket, és alkották meg az eSATA specifikációját. Az eSATA az USB és a Firewire versenytársa, esetében a max kábelhossz 2 méter, átviteli sebessége 300 MB/sec.

#### **5.Mit jelent az IA-64? Mit jelent az x86-64?**

Az IA-64 (Intel Architecture 64) egy az Intel és a Hewlett-Packard által közösen kifejlesztett utasításkészlet-architektúra (instruction set architecture, ISA; az utasításkészlet-architektúra az utasításokon kívül a felépítés több más elemét is meghatározza, pl. az adatformátumokat, regisztereket, címzési módokat, memóriafelépítést, a megszakítás- és csapdakezelést, valamint a kapcsolatot a külvilág felé – I/O)

Az x86-64 az x86-os architektúra 64 bites leszármazottja: az x86 utasításkészlet-architektúra 32 bites (IA-32) verziójának kiterjesztése.